 ОЗЗ СЛОГА  ЗМАЈЕВО, ЗМАЈЕВО - У СТЕЧАЈУ 
из Змајева, Маршала Тита бр. 54
ОГЛАШАВА
издавање у закуп пољопривредног земљишта 
јавним прикупљањем писaних понуда
	Предмет издавања у закуп

	Пољопривредно земљиште  које се налази на територији Општине Врбас, КО Змајево, укупне површине 44 ха 31 а 71 м2, уписано у:
Лист непокретности 1961 КО Змајево:
1. КП број 2517/1, потес Турински пут, пољопривредно земљиште, површина 2ха 44а 8м2
Лист непокретности 2567 КО Змајево:
1. КП број 3913/1, потес Сиришки пут, површине 27ха 31а 44м2
2. КП број 3913/2, потес Сиришки пут, површине 25а 10м2;
3. КП број 3916, потес Новосадски пут, површине 2ха 94а 10 м2;
4. КП број 3917/2, потес Новосадски пут, површине 11ха 36а 99м2; 



Право на учешће у поступку издавања у закуп имају сва правна и физичка лица која:
1. након добијања профактуре изврше уплату ради откупа документације износ од 30.000,00 динара. Профактура се може преузети сваког радног дана од дана објављивања огласа у периоду од 9:00 до 14:00 часова, а најкасније до 12.10.2020. године, уз обавезну најаву и претходни договор са повереником стечајног управника;
2. уплате депозит у износу од 400.000,00 динара на текући рачун стечајног дужника број 265-6220310000279-93 који се води код „Raiffeisen Banka“ ад, Београд, најкасније до 09.10.2020.године;
3. потпишу изјаву о губитку права на повраћај депозита. Изјава чини саставни део документације сачињене за потребе издавања пољопривредног земљишта у закуп. 
Пољопривредно земљиште из овог огласа издаје се у закуп у виђеном стању и закупац се не може позивати на његове физичке недостатке. Накнадне рекламације након потписивања уговора о закупу неће се признати.
Земљиште се не може издати у подзакуп.
Пољопривредно земљиште се издаје у виђеном стању на период у трајању од 15.10.2020. године до 15.10.2021. године.
У случају доцње закупца у предаји предметног пољопривредног земљишта по истеку периода закупа, уговорна казна коју је закупац дужан исплатити закуподавцу износи 400.000,00 динара, за сваки започети месец доцње.
Закупнина за цео период закупа се плаћа у року од 8 дана од дана потписивања Уговора о закупу.
Након уплате депозита, а најкасније до 12.10.2020. године, потенцијални закупци, ради правовремене евиденције, морају предати поверенику Агенције за лиценцирање стечајног управника копије попуњеног обрасца пријаве за учешће, доказ о уплати депозита, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални закупац пријављује правно лице), оверено овлашћење за заступање, уколико отварању достављених понуда присуствује пуномоћник или законски заступник (за правна лица).
Крајњи рок за достављање понуда је 15.10.2020. године до 12:00 часова. Прихватају се искључиво понуде у запечаћеној коверти са назнаком „ПОНУДА ЗА ЗАКУП - ОЗЗ СЛОГА ЗМАЈЕВО, Змајево -  У СТЕЧАЈУ – НЕ ОТВАРАТИ“ на коверти. 
Минимално прихватљива понуда износа закупнине је 65.000,00 динара по хектару за једну годину закупа, с тим да понуда мора бити исказана у укупном износу за уговрени период трајња закупа.
Понуде се достављају  на следећу адресу: Агенција за лиценцирање стечајних управника, Подручна јединица за стечај у Новом Саду, Булевар Михајла Пупина 10, Нови Сад, V спрат. Отварање понуда биће одржано дана 15.10.2020. године у 12.15 часова (15 минута по истеку времена за достављање понуда).
Запечаћена коверта са понудом доставља се лично и треба да садржи:
- пријаву за учешће потписану лично или од стране овлашћеног лица и доказ да је у питању овлашћено лице;
- безусловну понуду, уз навођење јасно одређеног износа на који понуда гласи;
- потписану изјаву о губитку права на повраћај депозита;
- потписани нацрт уговора о закупу пољопривредног земљишта.
- оверено овлашћење за заступање, уколико отварању понуда не присуствује понуђач лично;
- извод из регистра привредних субјеката и ОП образац, ако се као понуђач јавља правно лице;
Непотпуне и неуредне понуде и понуде које садрже услов неће се узимати у разматрање.
На самом отварању понуда стечајни управник ће дати три пута могућност понуђачима да побољшају иницијалне понуде.
Учесницима који нису стекли статус најбољег понуђача, депозит се враћа у року од 8 дана од дана проглашења најбољег понуђача. Уплатилац депозита губи право на повраћај депозита у складу са Изјавом о губитку права на повраћај депозита.
Уговор о закупу пољопривредног земљишта закључује се на дан отварања понуда са проглашеним најбољим понуђачем.
Порезе и трошкове који произлазе из закљученог уговора  о закупу у целости сноси закупац.
Закуподавац није у обавези да прихвати ниједну достављену понуду.
Oвлашћено лице: повереник Зоран Зорић, контакт телефон 060/54-54-567
